
ΑΠΟΦΑΣΕΙ Σ 

Αριθ. 36156 (1) 

Κανονισμός λειτουργίας επιτροπώντου άρθρου 18 
Ν. 2218/1994. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18 του Ν.2218/1994 (ΦΕΚ 90 Α'), όπως 


τροποποιήθηκαν με αυτές του άρθρου 7, παρ. 1 και 2 του 
Ν. 2839/2000 (ΦΕΚ 196 Α'), του άρθρου 13, παρ.15 β'του 
Ν. 2307/1995 (ΦΕΚ 113 Α') και του άρθρου 19, παρ.δπερ. 
α' και β'του Ν. 2344/1995 (ΦΕΚ 212 Α'). 

β) του άρθρου 47 του Ν. 2218/1994, όπως τροποποιή¬ 
θηκαν με αυτές του άρθρου 19, παρ.6 περ. γ' του Ν. 
2344/1995,του άρθρου 4, παρ.6 β'του Ν.2240/1994 (ΦΕΚ 
153 Α') και των άρθρων 176 έως 180 και του άρθρου 270 
του Π.Δ. 410/1995 (ΦΕΚ 231 Α'). 

γ) του Ν. 2503/1997 (ΦΕΚ 107 Α'). 

δ) του άρθρου 29 Ατού Ν. 1558/1985 που προστέθηκε 
με το άρθρο 27 του Ν. 2081/1992 (ΦΕΚ 154 Α'). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Η εσωτερική λειτουργία των επιτροπώντου άρθρου 18 
του Ν .2218/1994 διέπεται από τον παρόντα Κανονισμό. 

Άρθρο 2 

Συνεδρίαση της επιτροπής 

1. Η επιτροπή συνεδριάζει τακτικά τουλάχιστον δύο φο¬ 
ρές το μήνα και σε έκτακτες συνεδριάσεις όταν το κρίνει 
ο πρόεδρος. 

2. Η επιτροπή συνεδριάζει νομίμως με την παρουσία και 
των τριών τακτικών ή αναπληρωματικών μελών. 

3. Ο πρόεδρος καθορίζει την ημέρα, την ώρα των συνε¬ 
δριάσεων και καλεί τηλεφωνικά τα τακτικά και τα αναπλη¬ 
ρωματικά μέλη να συμμετάσχουν μέσω του γραμματέα 
της επιτροπής, ο οποίος καταχωρεί σχετική σημείωση σε 
ειδικό βιβλίο. Η πρόσκληση γίνεται τουλάχιστον σαράντα 
οκτώ ώρες πριν από τη συνεδρίαση, η προθεσμία αυτή 
όμως μπορεί να συντμηθεί, σε περίπτωση που εξετάζεται 
υπόθεση, η προθεσμία για την εξέταση της οποίας λήγει 
νωρίτερα. Πρόσκληση των μελών δεν απαιτείται, όταν οι 
συνεδριάσεις γίνονται σε τακτές ημερομηνίες με απόφα¬ 
ση της επιτροπής, η οποία γνωστοποιείται και στα ανα¬ 
πληρωματικά μέλη της. 

4. Η ημερήσια διάταξη συντάσσεται από τον πρόεδρο 
της επιτροπής πριν την έναρξη της συνεδρίασης. 

5. Ως τόπος διενέργειας των συνεδριάσεων της επιτρο¬ 
πής ορίζεται το κεντρικό κατάστημα των υπηρεσιών της 
Περιφέρειας στην έδρα της επιτροπής, όπως αυτή έχει 

καθοριστεί με την απόφαση συγκρότησής της, εκτός εάν 
ορισθεί άλλο κατάστημα με απόφαση του οικείου Γενικού 
Γραμματέα Περιφέρειας εντός της ίδιας έδρας. 

6. Οι συνεδριάσεις είναι μυστικές. Η επιτροπή μπορεί να 
καλέσει προς έκθεση των απόψεών τους ή παροχή πλη¬ 
ροφοριών, εφόσον τούτο δεν διακωλύει τη λειτουργία 
της, τον προσφεύγοντα ή εκπρόσωπο των προσφευγό- 
ντων ή υπηρεσιακούς παράγοντες ή άλλα πρόσωπα που 
έχουν έννομο συμφέρον από την έκβαση της υπόθεσης, 
τα οποία αποχωρούν πριν την έναρξη της συζήτησης. 

7. Ο πρόεδρος κηρύσσει την έναρξη και τη λήξη της συ¬ 
νεδρίασης, διευθύνει τη συζήτηση και φροντίζει για την 
εφαρμογή του νόμου και την εύρυθμη λειτουργία της επι¬ 
τροπής. 

Άρθρο 3 

Λειτουργία της επιτροπής 

1. Η επιτροπή αλληλογραφεί δια του Προέδρου, απευ¬ 
θείας, με τις δημόσιες αρχές, τα νομικά πρόσωπα και 
τους πολίτες. 

2. Ο γραμματέας τηρεί βιβλίο εισερχομένων-εξερχομέ- 
νων εγγράφων, στο οποίο καταχωρεί αυθημερόν κάθε έγ¬ 
γραφο που περιέρχεται στην επιτροπή, κατ’ αύξοντα 
αριθμό, με μνεία του θέματος στο οποίο αναφέρεται και 
του αριθμού των στοιχείων που το συνοδεύουν. Στο ίδιο 
βιβλίο αναγράφονται επίσης το όργανο ή το πρόσωπο 
προς το οποίο απευθύνεται ή από το οποίο παραλαμβά- 
νεταιτο έγγραφο καθώς και η ημερομηνία εισόδου ή απο¬ 
στολής του. 

3. Ο γραμματέας ενημερώνει τον πρόεδρο της επιτρο¬ 
πής για τις εκκρεμούσες υποθέσεις και ο πρόεδρος ορί¬ 
ζει το μέλος της επιτροπής, το οποίο θα συντάξει έγγρα¬ 
φη εισήγηση, για κάθε μία από αυτές. Ο πρόεδρος μπο¬ 
ρεί, εφόσον κρίνει τούτο αναγκαίο από την 
πολυπλοκότητα της υπόθεσης να ορίσει ως εισηγητή 
εαυτόν. 

4. Ο γραμματέας οφείλει να τηρεί στο αρχείο της επι¬ 
τροπής τις προσφυγές, παραπομπές και αιτήσεις θερα¬ 
πείας μαζί με όλα τα συ νοδευτικάτους έγγραφα και να χο¬ 
ρηγεί φωτοαντίγραφα αυτών, όταν του ζητηθούν εγγρά- 
φως. 

5. Η επιτροπή έχει δική της σφραγίδα. Η σφραγίδα αυ¬ 
τή αποτελείται από τρεις επάλληλους και ομόκεντρους 
κύκλους, από τους οποίους ο εξωτερικός έχει διάμετρο 
0,04 μ. Στον εσωτερικό κύκλο τίθεται το έμβλημα της Ελ¬ 
ληνικής Δημοκρατίας, σύμφωνα με το άρθρο 2 του 
Ν.48/1975 (ΦΕΚ108 Α'), στο δεύτερο κύκλο αναγράφεται 
με κεφαλαία γράμματα στο άνω μέρος αυτού το όνομα 
της οικείας Περιφέρειας και στο κάτω μέρος ο τίτλος της 
επιτροπής και στον εξωτερικό οι λέξεις "ΕΛΛΗΝΙΚΗ ΔΗ¬ 
ΜΟΚΡΑΤΙΑ". Υπεύθυνος για τη φύλαξη της σφραγίδας εί¬ 
ναι ο γραμματέας της επιτροπής. 

Άρθρο 4 
Αποφάσεις 

1. Η επιτροπή, όταν εξετάζει προσφυγές κατά πράξεων 
του νομαρχιακού συμβουλίου, των νομαρχιακών επιτρο¬ 
πών και των διοικητικών συμβουλίων και εκτελεστικών 
επιτροπών των νομικών τους προσώπων (άρθρο 18, παρ. 
9 του Ν. 2218/1994) ή κατά πράξεων των δημοτικών και 
κοινοτικών συμβουλίων και λοιπών συλλογικών οργάνων 
των Ο.Τ.Α. και των νομικών τους προσώπων δημοσίου δι¬ 


καίου καθώς και πράξεων των δημάρχων, προέδρων κοι¬ 
νοτήτων και των μονομελών οργάνων των Ν.Π.Δ.Δ. των 
δήμων και των κοινοτήτων (άρθρο 47, παρ.2 του Ν. 
2218/1994) ή παραπομπές πράξεων του νομαρχιακού 
συμβουλίου, του συμβουλίου της ενιαίας νομαρχιακής 
αυτοδιοίκησης, των νομαρχιακών επιτροπών, των επαρ¬ 
χιακών συμβουλίων και των διοικητικών συμβουλίων και 
εκτελεστικών επιτροπών των Ν.Π.Δ.Δ. και ιδρυμάτων της 
νομαρχιακής αυτοδιοίκησης (άρθρο 18, παρ.3 του Ν. 
2218/1994) ή πράξεων δημοτικών και κοινοτικών συμβου¬ 
λίων και λοιπών συλλογικών οργάνων των Ο.Τ.Α. και των 
νομικών τους προσώπων δημοσίου δικαίου (άρθρο 4, 
παρ.θβ του Ν.2240/1994), αποφασίζει αιτιολογημένα μέ¬ 
σα σε αποκλειστική προθεσμία είκοσι (20) ημερών από τη 
λήψη της πράξης της οποίας ζητείται η ακύρωση, μαζί με 
τα προβλεπόμενα από το νόμο δικαιολογητικά για την έκ¬ 
δοσή της, ενώ όταν αποφαίνεται επί αιτήσεως θεραπείας 
(άρθρο 270 του Π.Δ.410/1995) αποφασίζει μετά γνώμη 
του νομαρχιακού συμβουλίου δημοσίων έργων μέσα σε 
ανατρεπτική προθεσμία τριών (3) μηνών από την υποβο¬ 
λή σε αυτήν της αιτήσεως θεραπείας. 

2. Τα από το νόμο προβλεπόμενα δικαιολογητικά για την 
έκδοση των προσβαλλόμενων πράξεων ζητούνται εγγρά- 
φως από τον Ο.Τ.Α, ο οποίος εξέδωσε την πράξη και απο- 
στέλλονται στην επιτροπή αυθημερόν με κάθε πρόσφορο 
μέσον. Είναι δυνατή άπαξ η αναζήτηση και αποστολή με 
όμοιο τρόπο συμπληρωματικών δικαιολογητικών. 

3. Εφόσον εξετάζεται παραπομπή αποφάσεων Ο.Τ.Α. 
από τον Γ ενικό Γ ραμματέα της Περιφέρειας, το παραπε¬ 
μπτικό έγγραφο συνοδεύεται υποχρεωτικά από αντίγρα¬ 
φο της προσβαλλόμενης πράξης με τα προβλεπόμενα δι- 
καιολογητικά για την έκδοσή της. 

4. Πριν την εξέταση της υπόθεσης, εξετάζεται το 
εμπρόθεσμο της υποβληθείσης προσφυγής ή παραπο¬ 
μπής. Ως ημερομηνία υποβολής για τον υπολογισμό του 
εμπροθέσμου για υποβαλλόμενες παραπομπές λογίζεται 
η ημερομηνία κατάθεσης αυτής στο πρωτόκολλο της επι¬ 
τροπής. Ως ημερομηνία υποβολής για τις προσφυγές ή 
αιτήσεις θεραπείας λογίζεται, αν αυτή απεστάλη με το τα¬ 
χυδρομείο η ημερομηνία σφραγίδας του ταχυδρομείου, 
αν αυτή κατατέθηκε στη Δ/νση Τοπικής Αυτοδιοίκησης 
και Διοίκησης Νομού της Περιφέρειας η ημερομηνία 
πρωτοκόλλησής της στην υπηρεσία αυτή και σε κάθε άλ¬ 
λη περίπτωση η ημερομηνία κατάθεσης αυτής στο πρω¬ 
τόκολλο της επιτροπής. 

5. Οι αποφάσεις της επιτροπής πρέπει να περιέχουν αι¬ 
τιολογία, η οποία να περιλαμβάνει τη διαπίστωση της συν¬ 
δρομής των κατά νόμο προϋποθέσεων για την έκδοσή 
τους. Η αιτιολογία πρέπει να είναι σαφής, ειδική, επαρκής 
και να προκύπτει από τα στοιχεία του φακέλου της υπό¬ 
θεσης. Απλή αναφορά στις ισχύουσες διατάξεις δεν απο¬ 
τελεί νόμιμη αιτιολογία. 

6. Οι αποφάσεις της επιτροπής κοινοποιούνται με έγ¬ 
γραφο που υπογράφεται από τον πρόεδρο αυτής συνο- 
δευόμενο από απόσπασμα του σχετικού πρακτικού α) 
στον Ο.Τ.Α., ο οποίος εξέδωσε τις προσβαλλόμενες πρά¬ 
ξεις, β) στην οικεία Περιφέρεια και γ) στον προσφεύγοντα 
ή σε όλους τους προσφεύγοντες εφόσον είναι περισσό- 
τεροιτου ενός και δεν έχουν εξουσιοδοτήσει κάποιον από 
αυτούς ως εκπρόσωπό τους. Σε περίπτωση που η επιτρο¬ 
πή δεν εκδώσει απόφαση μέσα στις προθεσμίες της 
παρ.1 του παρόντος άρθρου, εκδίδει σχετική διαπιστωτι- 

κή πράξη που κοινοποιείται σύμφωνα μετά οριζόμενα στο 
προηγούμενο εδάφιο. 

7. Οι αποφάσεις τελειούνται με τη δημοσίευσή τους εν 
περιλήψει στο κατάστημα του Ο.Τ.Α., στον οποίο αφορά. 

8. Η επιτροπή μπορεί πριν την έκδοση πράξης να ζητή¬ 
σει τη γνώμη άλλου οργάνου χωρίς η ενέργεια αυτή να 
παρατείνει την προθεσμία της επιτροπής για την έκδοση 
της πράξης της. 

9. Οι αποφάσεις της επιτροπής λαμβάνονται με την 
απόλυτη πλειοψηφία των παρόντων μελών. 

10. Επί του σώματος της εκάστοτε συζητούμενης προ¬ 
σφυγής ή του παραπεμπτικού εγγράφου σημειώνεται πε¬ 
ριληπτικά το αποτέλεσμα της ψηφοφορίας και υπογρά¬ 
φεται από τον πρόεδρο και τα μέλη. 

Άρθρο 5 

Πρακτικά συνεδρίασης 

1. Για τις συνεδριάσεις της επιτροπής συντάσσεται 
πρακτικό με αύξοντα αριθμό, στο οποίο μνημονεύονται η 
ημερομηνία, ο τόπος συνεδρίασης, τα ονόματα και η ιδιό¬ 
τητα των παρισταμένων μελών, τα θέματα που συζητήθη¬ 
καν με συνοπτική αλλά περιεκτική αναφορά στο περιεχό¬ 
μενό τους, οι εισηγήσεις των μελών της επιτροπής σε φω¬ 
τοαντίγραφο, οι απόψεις που διατύπωσαν συνοπτικά 
τυχόν κληθέντες από την επιτροπή για παροχή πληροφο¬ 
ριών καθώς και το ονοματεπώνυμο και η ιδιότητα αυτών 
και τέλος η μορφή και τα αποτελέσματα της ψηφοφορίας 
και οι αποφάσεις που λήφθηκαν. Στο πρακτικό καταχω- 
ρείται η γνώμη και το ονοματεπώνυμο του μέλος που τυ¬ 
χόν μειοψήφησε. 

2. Το πρακτικό συντάσσεται από το γραμματέα και υπο¬ 
γράφεται από τον πρόεδρο και το γραμματέα. 

3. Τα πρακτικά της επιτροπής βιβλιοδετούνται με μέρι¬ 
μνα του γραμματέα στο τέλος κάθε έτους. 

4. Στις αρχές κάθε έτους, ο Πρόεδρος κάθε επιτροπής 
συντάσσει ετήσια αναλυτική έκθεση για τη δράση της επι¬ 
τροπής κατά το προηγούμενο έτος και τις διαπιστώσεις 
του από την εκδίκαση των προσφυγών και παραπομπών, 
την οποία υποβάλλει στο Υπουργείο Εσωτερικών, Δημό¬ 
σιας Διοίκησης και Αποκέντρωσης. 

Η ισχύς του παρόντος κανονισμού αρχίζει απάτη δημο¬ 
σίευσή του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 25 Οκτωβρίου 2000 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ.Φ. 446/13/329699 (2) 

Καθιέρωση μικρής διάρκειας τιμητικής άδειας για τους 
οπλίτες του Στρατού Ξηράς που υπηρετούν στην Κύ¬ 
προ. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των παραγράφων 1,2 και 4 του άρθρου 
13 του ν. 1763/88 «Στρατολογία των Ελλήνων» (ΦΕΚ 
57Α’), όπως η παράγραφος 2 αντικαταστάθηκε με το άρ¬ 
θρο 15 παράγραφος 3 του Ν. 1911/90 «Εισαγωγή γυναι¬ 
κών στις ανώτατες στρατιωτικές σχολές, ρύθμιση στρα¬ 
τολογικών θεμάτων και άλλες διατάξεις» (ΦΕΚ 166, τ. Α’). 


β. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92,όπως αντικαταστάθηκε με το άρθρο 1, παρά¬ 
γραφος 2α του Ν. 2469/97 και το γεγονός ότι από τις δια¬ 
τάξεις της απόφασης αυτής δεν προκαλείται δαπάνη σε 
βάρος του Κρατικού Προϋπολογισμού. 

γ. Την υπ’ αριθμ. 59487/Σχ.872/1 Ιουν 2000 Κοινή Από¬ 
φαση Πρωθυπουργού και Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ679Β’). 

στ. Σχετική πρόταση του Αρχηγού του Γενικού Επιτε¬ 
λείου Εθνικής Άμυνας (Φ. 446/9/23 Αυγ 2000), αποφασί¬ 
ζουμε: 

Άρθρο 1 

Στο εδάφιο που προστέθηκε με το άρθρο 1 της 
Φ.446/1/396244/Σ.520/2 Ιουν 99 απόφασης Υφυπουργού 
Εθνικής Άμυνας «Καθιέρωση μικρής διάρκειας τιμητικής 
άδειας για τους οπλίτες του Στρατού Ξηράς που υπηρε¬ 
τούν σε μονάδες της Θράκης, των νήσων του Ανατολικού 
Αιγαίου καιτηςΔωδεκανήσου» (ΦΕΚ 1088 Β’), στο άρθρο 
8 παράγραφος 7 της Φ.429.1/157/340105/Σ.3990/8 Σεπ 
88 απόφασης Υφυπουργού Εθνικής Άμυνας (ΦΕΚ 675, 
τ.Β’), όπως έχει αντικατασταθεί μέχρι σήμερα από το άρ¬ 
θρο 2της Φ.429.1/113/110036/Σ.3465/11 Ιουν 91 απόφα¬ 
σης Υπουργού Εθνικής Άμυνας (ΦΕΚ 463, τ.Β’) και από το 
άρθρο 1 της Φ.446/8/215808α/Σ.2308/2 Δεκ 94 απόφα¬ 
σης Υφυπουργού Εθνικής Άμυνας (ΦΕΚ 994, τ.Β’), επέρ¬ 
χονται ορισμένες τροποποιήσεις, αναφορικά με την υπα¬ 
γωγή και των οπλιτώντου Στρατού Ξηράς που υπηρετούν 
τη θητεία τους στη νήσο Κύπρο, αναδιατυπώνεται δε πλέ¬ 
ον ως εξής: 

«Διακεκριμένη πράξη επίσης, για τη χορήγηση μικρής 
διάρκειας άδειας που χαρακτηρίζεται ως τιμητική, θεω¬ 
ρείται η υπηρεσία των οπλιτών του Στρατού Ξηράς στις 
μονάδες Θράκης, νήσων Ανατολικού Αιγαίου, Δωδεκανή- 
σου και νήσου Κύπρου, ως αντιστάθμισμα της υπηρεσίας 
τους στις περιοχές αυτές. Η μικρής διάρκειας τιμητική 
άδεια αυτή: 

α. Διαρκεί τέσσερις (4) ημέρες για κάθε πλήρες δίμηνο 
εκπλήρωσης στρατεύσιμης στρατιωτικής υποχρέωσης 
στις παραπάνω μονάδες και δύο (2) ημέρες για τον πλήρη 
μήνα που τυχόν απομένει. 

β. Χορηγείται υποχρεωτικά από τον διοικητή της μονά¬ 
δας, μετά τη συμπλήρωση τρίμηνης υπηρεσίας από την 
αρχική τοποθέτηση στη μονάδα και εντός δύο (2) μηνών 
από τη συμπλήρωση του διμήνου που τη δικαιολογεί. 

γ. Δεν χορηγείται στους οπλίτες, που υπηρετούν σε μο¬ 
νάδες της Θράκης, εφόσον η έδρα της μονάδας τους βρί¬ 
σκεται στο Νομό της μόνιμης κατοικίας τους καθώς και 
στους οπλίτες μονάδων των νήσων Ανατολικού Αιγαίου, 
της Δωδεκανήσου και της νήσου Κύπρου, εφόσον κατοι¬ 
κούν μόνιμα στα νησιά που υπηρετούν. 

Ως ημερομηνία έναρξης υπολογισμού των διμήνων εκ¬ 
πλήρωσης στρατεύσιμης στρατιωτικής υποχρέωσης για 
τους οπλίτες που υπηρετούν σε μονάδες της Θράκης, 
των νήσων Ανατολικού Αιγαίου, της Δωδεκανήσου και της 
νήσου Κύπρου, θα λαμβάνεται η ημερομηνία παρουσία¬ 
σης των οπλιτών αυτών στις μονάδες, αρχής γενομένης, 
για τους υπηρετούντες στην Κύπρο από τους οπλίτες της 
99Δ’/ΕΣΣΟ και για υπηρετούντες στις άλλες περιοχές 
από τους οπλίτες της 98 Ε'/ΕΣΣΟ.» 

Άρθρο 2 

Διοικητικές - ερμηνευτικές οδηγίες για την εφαρμογή 
της απόφασης αυτής, εκδίδονται, εφόσον απαιτηθούν, 
από το Γενικό Επιτελείο Στρατού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Σεπτεμβρίου 2000 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 
-♦- 

Αριθ.Δ. 1445/36/Β.0018 (3) 

Τροποποίηση της Δ.405/13/Β.0018/27.3.96 Απόφασης 
Υπουργού Οικονομικών που καθορίζει τους όρους και 
διατυπώσεις για την ατελή παραλαβή επιβατικού αυ¬ 
τοκινήτου από τους υπαλλήλους και το λοιπό προσω¬ 
πικό του ΟΕϋΕΡΟΡ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. β.του δεύτερου άρθρου του ν. 
2337/95 « Κύρωση των Συμβάσεων για τη μετεγκατάστα¬ 
ση του Ευρωπαϊκού Κέντρου για την ανάπτυξη της Επαγ¬ 
γελματικής Κατάρτισης (ΕΚΑΕΚ- ΟΕϋΕΡΟΡ) στη Θεσσα¬ 
λονίκη «ΦΕΚ 190 Α/12-9-95). 

2. Τις διατάξεις του άρθρου 4 της σύμβασης έδρας με¬ 
ταξύ του Ελληνικού Δημοσίου και του ΘΕϋΕΡΟΡ που κυ¬ 
ρώθηκαν με τον πιο πάνω Νόμο. 

3. Τις διατάξεις του άρθρου 12 εδάφια (δ) και (ε) του 
πρωτοκόλλου περί προνομίων και Ασυλιών των Ευρωπαϊ¬ 
κών Κοινοτήτων του 1965. 

4. Την αριθμ. 1039386/441/Α0006/21-4-2000 (ΦΕΚ 571/ 
Β) Κοινή απόφαση του Πρωθυπουργού και Υπουργού Οι¬ 
κονομικών « Ανάθεση αρμοδιοτήτων Υπουργού Οικονομι¬ 
κών στους Υφυπουργούς Οικονομικών». 

5. Το γεγονός ότι η απόφαση αυτή δεν συνεπάγεται δα¬ 
πάνη για τον προϋπολογισμό του Κράτους, αποφασίζου¬ 
με: 

Άρθρο 1. 

ΡΙ αριθμ. Δ. 405/13/Β. 0018/96 Απόφαση Υπουργού Οι¬ 
κονομικών που καθορίζει τους όρους και διατυπώσεις για 
την ατελή παραλαβή επιβατικού αυτοκινήτου από τους 
υπαλλήλους και το λοιπό προσωπικό του ΟΕϋΕΡΟΡ, τρο¬ 
ποποιείται ως ακολούθως: 

1. Το δεύτερο εδάφιο του άρθρου 1 αυτής αντικαθίστα¬ 
ται από το ακόλουθο κείμενο: 

«Η απαλλαγή αυτή ισχύει για ολόκληρη τη διάρκεια της 
θητείας του δικαιούχου στο ΟΕΩΕΡΟΡ και, ειδικότερα ως 
προς το αυτοκίνητο, παρέχεται κατ’ επιλογή του δικαιού¬ 
χου είτε με υπαγωγή του αυτοκινήτου στο καθεστώς προ¬ 
σωρινής εισαγωγής -χρησιμοποίησης είτε κατά τον τελω¬ 
νισμό αυτού. 

Η απαλλαγή αυτή δεν παρέχεται στα πρόσωπα που 
έχουν προσληφθεί ή προσλαμβάνονται μετά την 1 -9-1995 
και έχουν κατά την χρονική στιγμή της ανάληψης των κα¬ 
θηκόντων τους στο ΟΕϋΕΡΟΡ, ως τόπο διαμονής τους 
την Ελλάδα». 

2. Το άρθρο 2της παραπάνω απόφασης αντικαθίσταται 
ως εξής: 


«Άρθρο 2 

1. Σε περίπτωση υπαγωγής του αυτοκινήτου στο καθε¬ 
στώς προσωρινής εισαγωγής - χρησιμοποίησης, εφαρ¬ 
μόζονται οι σχετικές διατάξεις του πρωτοκόλλου περί 
προνομίων και ασυλιών των Ευρωπαϊκών Κοινοτήτων, σε 
συνδυασμό με αυτές της Δ. 247/88 Απόφασης Υπουργού 
Οικονομικών. 

Με τη λήξη της θητείας των δικαιούχων στο ΟΕϋΕΡΟΡ, 
το αυτοκίνητο που έχει υπαχθεί στο καθεστώς προσωρι¬ 
νής εισαγωγής - χρησιμοποίησης, πρέπει να επανεξάγε- 
ται, διαφορετικά, καταβάλλονται οι αναλογούσες σ’συτό 
επιβαρύνσεις. 

Αν όμως οι ενδιαφερόμενοι, που όταν ανέλαβαν υπηρε¬ 
σία στο ΟΕϋΕΡΟΡ είχαν τη συνήθη κατοικία τους σε άλλη 
χώρα. επιθυμούν, με τη λήξη της θητείας τους στο παρα¬ 
πάνω κέντρο, να εγκατασταθούν μόνιμα στην Ελλάδα με- 
ταφέροντας εδώ τη συνήθη κατοικία τους, μπορούν να 
υπαχθούν στις διατάξεις της Δ. 245/88 Απόφασης Υπουρ¬ 
γού Οικονομικών προκειμένου να τελωνίσουν τα αυτοκί¬ 
νητα τους με τις απαλλαγές που προβλέπει η απόφαση 
αυτή για τους μετοικούντες, με τον όρο ότι το αυτοκίνητο 
βρισκόταν στην κυριότητα και χρήση τους έξι (6) μήνες 
τουλάχιστον πριν από τη λήξη της θητείας τους. 

2. Σε περίπτωση που οι δικαιούχοι επιθυμούν, με την 
ανάληψη των καθηκόντων τους στο ΟΕΩΕΡΟΡ, τον τελω¬ 
νισμό των αυτοκινήτων τους, η απαλλαγή θα παρέχεται 
από την οριζόμενη στο άρθρο 1 Τελωνειακή Αρχή με την 
κατάθεση του κατά περίπτωση προβλεπόμενου τελωνει¬ 
ακού παραστατικού (ΕΔΕ - Ειδική Δήλωση του ν. 
2682/1999 ΦΕΚ 16/Α) και με την προσκόμιση των πιο κάτω 
δικαιολογητικών: 

α) Αίτησης, με την οποία θα ζητείται η ατελής παραλα¬ 
βή ενός αυτοκινήτου, σύμφωνα με τις παρ. 1. και 2. του 
άρθρου 4 της Σύμβασης Έδρας που κυρώθηκε με το ν. 
2337/95. 

β) Υπεύθυνης δήλωσης με την οποία θα δηλώνεται ότι 
το επιβατικό αυτοκίνητο προορίζεται για προσωπική και 
οικογενειακή χρήση. 

γ) Βεβαίωσης της Γραμματείας του ΟΕϋΕΡΟΡ θεωρη¬ 
μένης από την Υπηρεσία Πολιτικών υποθέσεων Βορείου 
Ελλάδος, με την οποία θα πιστοποιείται η ιδιότητα του 
υπαλλήλου, με την προσθήκη ότι ο υπάλληλος υπάγεται 
στις διατάξεις του πρωτοκόλλου περί προνομίων και Ασυ¬ 
λιών του 1965. 

Κατά την ατελή παράδοση θα συντάσσονται πρακτικά 
ατέλειας σε δύο αντίτυπα από τα οποία το ένα θα παραδί- 
δεται στον ενδιαφερόμενο στο δε οικείο πιστοποιητικό 
ταξινόμησης θα αναγράφεται ο όρος ότι «Απαγορεύεται 
η μεταβίβαση ή παραχώρηση του σετρίτους, χωρίς άδεια 
της αρμόδιας Τελωνειακής Αρχής». 

Επειδή το πιο πάνω δικαίωμα ασκείται μία μόνο φορά 
και για ένα αυτοκίνητο, κάθε ατελής παράδοση θα κατα- 
χωρείται σε ειδικό βιβλίο για την διενέργεια σχετικού 
ελέγχου. 

Με τη λήξη της θητείας των δικαιούχων στο ΟΕΩΕΡΟΡ 
τα αυτοκίνητα πρέπει να επαναξάγονται, διαφορετικά κα¬ 
ταβάλλονται οι επιβαρύνσεις έκτων οποίων έτυχαν απαλ¬ 
λαγής κατά τον τελωνισμό . Αν τα αυτοκίνητα ήταν και¬ 
νούργια αντιρρυπαντικής τεχνολογίας όταν οι δικαιούχοι 
τα έφεραν στην Ελλάδα, πλην όμως, λόγω καθυστέρησης 
του τελωνισμού που δεν οφειλόταν σε δική τους υπαιτιό¬ 
τητα, χαρακτηρίστηκαν κατά τον τελωνισμό ως μεταχει- 

ρισμένα, θα καταβάλλονται οι επιβαρύνσεις που θα ανα¬ 
λογούσαν σ’ αυτά αν κατά τον τελωνισμό είχαν χαρακτη¬ 
ριστεί ως καινούργια αντιρρυπαντικής τεχνολογίας. 

Όσοι από τους δικαιούχους, είχαν τη συνήθη κατοικία 
τους σε άλλη χώρα όταν ανέλαβαν υπηρεσία στο ΘΕϋΕ- 
ΡΟΡ και επιθυμούν με τη λήξη της θητείας τους να εγκα¬ 
τασταθούν μόνιμα στην Ελλάδα, μεταφέροντας εδώ τη 
συνήθη κατοικία τους, θα εξακολουθήσουν να έχουν τις 
απαλλαγές που έτυχαν κατά τον τελωνισμό των αυτοκι¬ 
νήτων τους κατ’ εφαρμογή πλέον των περί μετοικεσίας 
διατάξεων της Δ. 245/88 Απόφασης Υπουργού Οικονομι¬ 
κών, προσκομίζοντας για το σκοπό αυτό στο αρμόδιο τε¬ 
λωνείο το προβλεπόμενο από την εν λόγω απόφαση πι¬ 
στοποιητικό μεταφοράς συνήθους κατοικίας . Για τον 
υπολογισμό των προθεσμιών που αφορούν την άρση των 
περιορισμών που θέτει η εν λόγω απόφαση, ως αφετηρία 
θα λαμβάνεται υπόψη η ημερομηνία τελωνισμού των αυ¬ 
τοκινήτων με τις διατάξεις του άρθρου 4 παρ. 2 του ν. 
2337/95». 

Άρθρο 2 

Η απόφαση αυτή να δημοσιευθεί στην εφημερίδα της 
Κυβερνήσεως». 

Αθήνα, 16 Οκτωβρίου 2000 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. Β7/491 (4) 

Πρόσληψη και αποζημίωση μεταπτυχιακών φοιτητών 
στο Δημοκρίτειο Πανεπιστήμιο Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9 παρ. 5 του Ν. 2083/1992 
(ΦΕΚ 159 Τ.Α’) «Εκσυγχρονισμός της Ανώτατης 
Εκπ/σης». 

2. Τις διατάξεις του άρθρου 15 παρ. 1 του Ν. 2327/95 
(ΦΕΚ 156 Τ.Α’) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευτι¬ 
κών και άλλες διατάξεις» όπως αυτό προσετέθη στο άρ¬ 
θρο 28 παρ. 7 του Ν. 2083/92 (ΦΕΚ 159 Τ.Α’) «Εκσυγχρο¬ 
νισμός της Ανώτατης Εκπαίδευσης». 

3. Τις διατάξεις του άρθρου 29Α’του Ν. 1558/1985 (ΦΕΚ 
137Α’) «Κυβέρνηση και Κυβερνητικά όργανα» όπως αυτό 
προστέθηκε με το άρθρο 27 του Ν. 2081/1992 (ΦΕΚ 
154Α’) «Ρύθμιση του θεσμού των επιμελητηρίων.... και άλ¬ 
λες διατάξεις» και αντικαταστάθηκε με την παρ. 2α του 
άρθρου 1 του Ν. 2469/1997 (ΦΕΚ 38 Α’) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

4. Την αριθ. 1039386/441/Α0006/21-4-2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (571 Β’) 

5. Το αριθ. 3304/5.9.95 και Β7/393/16-7-96 έγγραφα του 
ΥΠΕΠΘ. 

6. Το αριθ. Β.7959/20-7-2000 έγγραφο του Δημοκρίτει- 
ου Πανεπιστημίου Θράκης. 

7. Την ανάγκη πρόσληψης μεταπτυχιακών φοιτητών με 


ωριαία αντιμισθία, για την επικουρία των μελών Δ. Ε. Π. 
του ανωτέρω Α.Ε.Ι, και τον καθορισμό των λεπτομερειών 
της πρόσληψης τους. 

8. Το γεγονός ότι από τις διατάξεις της απόφασης αυ¬ 
τής προκαλείται ετήσια δαπάνη ύψους 72.000.000 δρχ. Η 
δαπάνη αυτή θα καλύπτεται από τον τακτικό προϋπολογι¬ 
σμό του Δημοκρίτειου Πανεπιστημίου Θράκης και τους 
ΚΑΕ 0289 -02, 0289-3, 0289-4 με αντίστοιχη επιβάρυνση 
των κωδικών αυτών αριθμών, με το ποσό των 24.000.000 
δρχ., αποφασίζουμε: 

1. Εγκρίνουμε την πρόσληψη μεταπτυχιακών φοιτητών 
του Δημοκρίτειου Πανεπιστημίου Θράκης για να επικου¬ 
ρούν τα μέλη Δ.Ε.Π. στην άσκηση των φοιτητών, τη διε¬ 
ξαγωγή φροντιστηρίων, εργαστηριακών ασκήσεων, επο- 
πτεία εξετάσεων και διόρθωση ασκήσεων. 

2. Ο αριθμός των ωρών εβδομαδιαίας απασχόλησης 
ανά μεταπτυχιακό φοιτητή καθορίζεται σε 3 ώρες εβδο- 
μαδιαίως για την άσκηση των φοιτητών, τη διεξαγωγή 
φροντιστηρίων και εργαστηριακών ασκήσεων και σε 7 
ώρες εβδομαδιαίως για την εποπτεία εξετάσεων τη διόρ¬ 
θωση ασκήσεων και τις εργασίες βιβλιοθήκης. Ο αριθμός 
των ωρών δεν μπορεί να υπερβεί τις 27.692 ώρες για κά¬ 
θε ακαδημαϊκό έτος. 

3. Το ύψος της ωριαίας αντιμισθίας ορίζεται σε 2.000 
δρχ. πλέον εργοδοτικών εισφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Φ6/1659 (5) 

Αναπροσαρμογή εισοδηματικών κριτηρίων χορήγησης 
Επιδόματος Κοινωνικής Αλληλεγγύσης έτους 2001. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ- 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 24 του ν. 2556/1997 (ΦΕΚ Α, 
270). 

2. Τις διατάξειςτου άρθρου 33τουν.2768/99(ΦΕΚΑ, 273) 

3. Τις διατάξειςτου ν. 1558/1985 (Α, 137) «Κυβέρνηση 
και Κυβερνητικά Όργανα». 

4. Τις διατάξεις του άρθρου 2 του Π.Δ/τος 372/95 (Α, 
201) και Π.Δ/τος 213/1992 (Α, 102). 

5. Το γεγονός ότι από την εφαρμογή της απόφασης αυ¬ 
τής προκαλείται οικονομική επιβάρυνση των ασφαλιστι¬ 
κών οργανισμών και του ΝΑΤ ύψους 31.358 εκατομμυ¬ 
ρίων δραχμών περίπου για το έτος 2001 (20.000 εκατομ¬ 
μύρια δρχ.για το ΙΚΑ, 1.564 εκατομμύρια δρχ. για το 
ΝΑΤ'και 9.794 εκατομμύρια δρχ. για τους λοιπούς ασφα¬ 
λιστικούς οργανισμούς) η οποία θα καλυφθεί από τον 
Κρατικό Προϋπολογισμό, αποφασίζουμε: 

1. Τα ποσά που αναφέρονται στα εισοδηματικά κριτήρια 
της παρ. 3 του άρθρου 24 του ν. 2556/1997 και λαμβάνο- 
νται υπόψη για την καταβολή του ΕΚΑΣ, αναπροσαρμό¬ 
ζονται για το έτος 2.001 ως ακολούθως: 

α) Το συνολικό καθαρό ετήσιο εισόδημα από συντάξεις 
(κύριες, επικουρικές και βοηθήματα), μισθούς, ημερομί¬ 
σθια και λοιπά επιδόματα που χορηγήθηκαν σε μισθωτό 
στο ποσό του ενός εκατομμυρίου ενιακοσίων εξήντα εν¬ 
νιά χιλιάδων διακοσίων είκοσι (1.969.220) δραχμών. 

β) Το συνολικό ετήσιο ατομικό φορολογητέο εισόδημα 
του συνταξιούχου στο ποσό των δύο εκατομμυρίων δια- 
κοσίων ενενήντα επτά χιλιάδων τετρακοσίων είκοσι πέντε 
(2.297.425) δραχμών. 

γ) Το συνολικό ετήσιο οικογενειακό φορολογητέο εισό¬ 
δημα στο ποσό των τριών εκατομμυρίων πεντακοσίων 
εβδομήντα πέντε χιλιάδων εβδομήντα πέντε (3.575.075) 
δραχμών. 

Τα παραπάνω ποσά αφορούν εισοδήματα που δηλώθη¬ 
καν με τη δήλωση φορολογίας εισοδήματος οικονομικού 
έτους 2000 και αφορούν εισοδήματα έτους 1999, χωρίς 
τυχόν αναδρομικά άλλων ετών. 

2. Τα ποσά εισοδήματος των περιπτώσεων α και β της 
παρ.5 του άρθρου 24 του ν. 2556/1997 για τη χορήγηση 
του ποσού του Επιδόματος Κοινωνικής Αλληλεγγύης Συ¬ 
νταξιούχων (ΕΚΑΣ), αναπροσαρμόζονται ως ακολούθως: 

α) Για συνολικά ποσά εισοδήματος από συντάξεις (κύ¬ 
ριες και επικουρικές), μισθούς, ημερομίσθια και λοιπά 
επιδόματα και μέχρι ένα εκατομμύριο επτακόσιες ενενή¬ 
ντα τρεις χιλιάδες τριακόσιες ενενήντα πέντε (1.793.395) 
δρχ. καταβάλλεται επίδομα είκοσι επτά χιλιάδων οκτακό¬ 
σιων ογδόντα πέντε (27.885) δραχμών κατά μήνα. 

β) Για συνολικά ποσά εισοδήματος από 1.793.396 δρχ. 
μέχρι και του ποσού των 1.969.220 δραχμών καταβάλλε¬ 
ται ποσό ΕΚΑΣ κατά μήνα σύμφωνα με τα παρακάτω: 

ΠΟΣΑ ΕΙΣΟΔΗΜΑΤΟΣ ΠΟΣΟ ΕΚΑΣ 

Από 1.793.396 μέχρι 1.863.730 δρχ. 20.914 δρχ. 

Από 1.863.731 μέχρι 1.910.610 δρχ. 13.943δρχ. 

Από 1.910.611 μέχρι 1.969.220 δρχ. 6.971 δρχ. 

Η απόφαση αυτή, η ισχύς της οποίας αρχίζει από 1.1.2001 
να δημοσιευθεί στην Εφημερίδα της Κυβερνήσεως. 

Αθήνα, 25 Οκτωβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΝΑΣΤΑΣΙΟΣ ΓΙΑΝΝΙΤΣΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ. 137426 (6) 

Αντικατάσταση τακτικού μέλους του Ειδικού Δικαστηρί¬ 
ου εκδικάσεως Αγωγών Κακοδικίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 99 του Συντάγματος και 
β) των παραγράφων 1, 2 και 3 του άρθρου 2 του ν. 
693/1977 (ΦΕΚ 262 Α’) όπως η παράγραφος 1 του άρθρου 
αυτού αντικαταστάθηκε από το άρθρο 38 του ν. 
2172/1993(ΦΕΚ207Α’). 

2. Το υπ’ αριθ. 103/2000 πρακτικό συνεδριάσεως της 
Ολομέλειας του Συμβουλίου της Επικράτειας που αφορά 
τη συμπληρωματική κλήρωση για την ανάδειξη ενός τα¬ 
κτικού μέλους της έκτων Συμβούλων του Ελεγκτικού Συ¬ 
νεδρίου συνθέσεωςτου Ειδικού Δικαστηρίου εκδικάσεως 
Αγωγών Κακοδικίας, αποφασίζουμε: 


Ορίζουμε τον Ιωάννη Καραβοκύρη, Σύμβουλο του Ελε¬ 
γκτικού Συνεδρίου, ως τρίτο τακτικό μέλος της εκ των 
Συμβούλωντου Ελεγκτικού Συνεδρίου συνθέσεωςτου Ει¬ 
δικού Δικαστηρίου εκδικάσεως Αγωγών Κακοδικίας σε 
αντικατάσταση του Χρήστου Χριστοφιλοπούλου, Συμ¬ 
βούλου του Ελεγκτικού Συνεδρίου, ο οποίος προήχθη 
στο βαθμό του Αντιπροέδρου του Ελεγκτικού Συνεδρίου, 
για το υπόλοιπο χρονικό διάτημα ήτοι μέχρι 31.12.2000. 

Η απόφαση αυτή να δημοσιεύει στην Εφημερίδα της 
Κυβερνήσεως. 

Αθήνα, 23 Οκτωβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

Αριθ. ΑΒ 1307 (7) 

Τ ροποποίηση της παρ. 4 της 377/8.4.1999 απόφασης Νο¬ 
μάρχη Έβρου Σύσταση Συγκρότηση Πρωτοβάθμιου 
Υπηρεσιακού Συμβουλίου του Νομαρχιακού Διαμερί¬ 
σματος Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Την αριθ. 377/8-4-99 απόφασή μας «Σύσταση συ¬ 
γκρότηση Πρωτοβάθμιου Υπηρεσιακού Συμβουλίου Νο¬ 
μαρχιακού Διαμερίσματος Έβρου και ειδικότερατην παρ. 
4 (ΦΕΚ 378/13-4-99τ. Β) 

2. Τις διατάξεις της παρ 7 του άρθρου 11 του Ν.2839/12- 
9-2000 «Ορισμός Εισηγητών και των αναπληρωτών τους 
στα Πρωτοβάθμια Υπηρεσιακά Συμβούλια των Νομαρχια¬ 
κών Αυτοδιοικήσεων εφαρμόζονται οι διατάξεις της παρ 
3 του άρθρου 163 του Ν 2683/1999, αποφασίζουμε: 

Τροποποιούμε την παρ. 4 της υπ’ αριθμ. 377/8-4-99 
απόφασης μας ως εξής: 

Εισηγητής ορίζεται με απόφαση του Νομάρχη, ο Προϊ¬ 
στάμενος της υπηρεσίας προσωπικού με αναπληρωτή 
τον Προϊσταμένοτης αμέσως υποκείμενης οργανικής μο¬ 
νάδας προσωπικού. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 20 Οκτωβρίου 2000 

Ο Νομάρχης 
Γ. ΝΤΟΛΙΟΣ 
-♦- 

( 8 ) 

Ανακαθορισμός των αποδοχών των δικηγόρων και του 
Προϊσταμένου Δικηγόρου της Επιτροπής Κεφαλαια¬ 
γοράς. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Συνεδρίαση 16/201/10.10.2000) 

Αφού έλαβε υπόψη: 

1. Τις διατάξεις: 

α. της παρ. 12 του άρθρου 35 του Ν. 2324/1995 «Τρο¬ 
ποποίηση της νομοθεσίας για τα Χρηματιστήρια Αξιών, 
Οργάνωση της Επιτροπής Κεφαλαιαγοράς κ.λπ.» (ΦΕΚ 
146/Α), όπως τροποποιήθηκε απάτην παρ. 3 του άρθρου 
103 του Ν. 2533/1997. 

β. του άρθρου 76 του Ν. 1969/1991 (ΦΕΚ 167/Α), Εται¬ 
ρίες επενδύσεων χαρτοφυλακίου, αμοιβαία κεφάλαια, 
διατάξεις εκσυγχρονισμού και εξυγιάνσεωςτης κεφαλαι¬ 
αγοράς και άλλες διατάξεις» όπως αντικαταστάθηκε με 
το άρθρο 9τουΝ.2166/1993 (ΦΕΚΑ’ 137). 

2. Την ανάγκη ανακαθορισμού των αποδοχών των δικη¬ 
γόρων και του Προϊσταμένου Δικηγόρου της Επιτροπής 
Κεφαλαιαγοράς στο πλαίσιο των αποδοχών του με σχέση 
εργασίας ιδιωτικού δικαίου προσωπικού της Επιτροπής 
Κεφαλαιαγοράς, όπως αυτές ανακαθορίστηκαν με την 
26367/386/20.7.2000 απόφαση του Υπουργού Εθνικής 
Οικονομίας και Οικονομικών (ΦΕΚ Β’ 966/2.8.2000). 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, αλ¬ 
λά η προκαλούμενη δαπάνη θα βαρύνει το προϋπολογι¬ 
σμό της Επιτροπής Κεφαλαιαγοράς, αποφασίζει ομόφω¬ 
να: 

1. Οι αποδοχές των με σύμβαση έμμισθης εντολής δι¬ 
κηγόρων της Επιτροπής Κεφαλαιαγοράς, οι οποίες προ- 
βλέπονται στην υπ’ αριθμ. 8577/122/16.12.97 (θέμα 9ο) 
απόφαση του Διοικητικού Συμβουλίου της Επιτροπής Κε¬ 
φαλαιαγοράς (ΦΕΚ Β’ 826) αυξάνονται ως εξής: 

α. Οι βασικοί μισθοί των κλιμακίων α’-στ’ που προβλέ- 
πονται στην παράγραφο I της παραπάνω απόφασης αυ¬ 
ξάνονται κατά 50.000 δραχμές ανά κλιμάκιο. 

β. Το ειδικό επίδομα δικαστηριακής απασχόλησης που 
προβλέπεται στην παράγραφο II περίπτωση 2 της παρα¬ 
πάνω απόφασης αυξάνεται κατά 50.000 δραχμές. 


γ. Το επίδομα παραγωγικότητας που προβλέπεται στην 
παράγραφο II περίπτωση 3 της παραπάνω απόφασης αυ¬ 
ξάνεται κατά 75.000 δραχμές. 

2. Οι παραπάνω αυξήσεις αναφέρονται στα ανώτατα 
χρηματικά ποσά που προβλέπονται από τις διατάξεις της 
παραπάνω απόφασης, όπως αυτά έχουν διαμορφωθεί με¬ 
τά τις τιμαριθμικές αναπροσαρμογές μέχρι και την 
1 . 1 . 2000 . 

3. Κατά τα λοιπά ισχύει η παραπάνω 8577/122/ 
16.12.1997 απόφαση μας (ΦΕΚ Β’ 956). 

4. Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 7001/2/118-μβ'/20.9.2000 απόφαση του Αρχηγού 
της Ελληνικής Αστυνομίας «Καθορισμός τοπικής αρμο¬ 
διότητας αστυνομικών Υπηρεσιώντης Αστυνομικής Διεύ¬ 
θυνσης Χαλκιδικής» που δημοσιεύθηκε στο ΦΕΚ 
1232/9.10.2000/τεύχος Β', διορθώνεται το εσφαλμένο 
«Χαλκίδος» στο ορθό «Χαλκιδικής». 

(Από το Αρχηγείο Ελληνικής Αστυνομίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 
Θ-ΓΠ 3Ν: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































